Συσχέτιση σύστασης και παραμόρφωσης τοιχώματος στεφανιαίων αρτηριών
Creators: name: Τσαμπαρδούκα, Φωτεινή Ιωάννη
Publisher: name: Aristotle University of Thessaloniki
Year: 2010
Subjects: Στεφανιαίες αρτηρίες
Παραμόρφωση
Σύσταση
Συστολή
Ενδοαγγειακός υπέρηχος υψηλής συχνότητας
Διαστολή
Coronary arteries
Deformation
Wall components
Systyle
WUS
Diastole

description: Σκοπός: Σκοπός της παρούσας διπλωματικής εργασίας είναι η συσχέτιση των συστατικών του τοιχώματος των στεφανιαίων αρτηριών (λίπος, ασβέστιο, ινώδης συνδετικός ιστός, ιστός-ασβέστιο) με την παραμόρφωση που εμφανίζουν αυτές κατά την μετάβασή τους από την κατάσταση συστολής σε κατάσταση διαστολής. Σκοπός είναι να προσδιοριστεί η βαρύτητα και η επικινδυνότητα της στεφανιαίας νόσου, εκμεταλλευόμενοι πληροφορίες που λαμβάνονται μέσω των εικόνων Ενδοαγγειακού Υπερήχου Υψηλής Συχνότητας (IVUS).Δεδομένα: Τα δεδομένα της παρούσας έρευνας προέρχονται από εικόνες IVUS, των οποίων η αρχική επεξεργασία αποτελεί θέμα προηγούμενης έρευνας, η οποία πραγματοποιήθηκε από τον Γιαννόγλου Βασίλειο, πτυχιούχο ηλεκτρολόγο και μηχανικό ηλεκτρονικών υπολογιστών. Κατά την αρχική επεξεργασία ανιχνεύθηκαν και σημάνθηκαν τα έξω και έσω περιγράμματα των στεφανιαίων αρτηριών, καθώς και τα διάφορα συστατικά του τοιχώματος . Μέθοδοι: Για κάθε τομή του αγγείου λαμβάνονται υπόψη δυο εικόνες IVUS, μία σε κατάσταση συστολής και μία σε κατάσταση διαστολής. Χρησιμοποιήθηκε δείγμα 6 εικόνων. Για την αποτελεσματικότερη εξέταση, το δείγμα χωρίστηκε σε δύο ομάδες, ανάλογα με το ποια συστατικά ήτανε παρόντα σε κάθε ομάδα. Έτσι, έχουμε μία ομάδα εικόνων που παρουσιάζουν λίπος, ασβέστιο, ινώδη συνδετικό ιστό και έναν συνδυασμό ασβεστίου και ιστού και μία δεύτερη ομάδα, στην οποία απουσιάζει ο συνδυασμός του ασβεστίου με τον ινώδη συνδετικό ιστό. Αποτελέσματα: Από αυτές τις δυο καταστάσεις συστολής και διαστολής γίνεται υπολογισμός της παραμόρφωσης που υπόκειται το αγγείο στην συγκεκριμένη τομή και στη συνέχεια συσχετίζεται με την παρουσία των διαφόρων συστατικών του τοιχώματος. Ο αλγόριθμος που απαιτείται, αναπτύσσεται μέσω της εφαρμογής MATLAB. Συμπεράσματα: Παρατηρείται ότι τα κυρίαρχα στοιχεία σε όλες τις καταστάσεις και στις δύο ομάδες είναι το λίπος και ο ινώδης συνδετικός ιστός, με ποσοστά που αγγίζουν το ~70% και το ~46%, αντίστοιχα. Έτσι, μπορεί να γίνει η παραδοχή ότι αυτά τα δύο στοιχεία καθορίζουν σε μεγαλύτερο βαθμό την παραμόρφωση του αγγείου, χωρίς όμως να παραλείπεται και η συμβολή των άλλων δύο στοιχείων (ασβέστιο, ιστός-ασβέστιο). Παρατηρείται ότι η αναλογία λίπους / ιστού στις καταστάσεις μικρότερης παραμόρφωσης είναι μεγαλύτερη από την αντίστοιχη αναλογία στις καταστάσεις μεγαλύτερης παραμόρφωσης. Τα αποτελέσματα των αναλογιών της ομάδας 2, συγκλίνουν κατά μεγάλο βαθμό με εκείνα της ομάδας 1. Αν οι σχέσεις αυτές μπορούσαν να επιβεβαιωθούν από ένα ικανοποιητικό στατιστικό δείγμα θα μπορούσαμε να εκτιμήσουμε, διατηρώντας πάντοτε την επιφύλαξη ως προς το στατιστικό λάθος, ότι σημαντικός παράγοντας για την παραμόρφωση είναι η σχέση λίπους / ιστού. Όσο μεγαλύτερη είναι αυτή η σχέση τόσο μικρότερη είναι η παραμόρφωση. Μία εξίσου σημαντική παρατήρηση είναι ότι η τιμή του ιστού φθήνει, καθώς αυξάνεται η τιμή της παραμόρφωσης. Από το γεγονός αυτό συμπεραίνουμε ότι αναξάρτητα από τον λόγο λίπους / ινώδους συνδετικού ιστού, η απόλυτη τιμή του ποσοστού του ινώδους συνδετικού ιστού φαίνεται να παίζει σημαντικό ρόλο στην παραμόρφωση του τοιχώματος των στεφανιαίων αρτηριών.
description: Aim: The purpose of this paper is the correlation of wall components (fat, calcium, fibrous tissue, tissue-calcium) with distortion inherent in the coronary arteries during the transition from contraction state to expansion state. The aim is to determine the weight and the risk of coronary heart disease, exploiting information obtained through IVUS images. Data: The data of this research comes from IVUS images, whose initial treatment is a matter of a previous investigation carried out by Giannoglou Vasilio, electrical and computer engineer. During the initial treatment, the borders of the coronary arteries and the various components of the wall were detected and marked out. Materials and methods: For each section of the vessel two IVUS images were taken, one in a state of contraction and one in a state of expansion. A sample of 6 images was used. For effective examination, the sample was divided into two groups, depending on what ingredients were present in each group. Thus we have a group of images that consists of fat, calcium, fibrous tissue and a combination of calcium and fibrous tissue and a second group, where is absent the combination of calcium and fibrous tissue. Results: From these two states of contraction and expansion, is calculated the deformation of the vessel in each section and later correlated with the presence of various components of the wall. The algorithm needed, was developed through MATLAB. Conclusions: It is observed that the dominant elements in all states in both two groups are fat and fibrous tissue, with levels reaching the ~70% and ~46%, respectively. Thus we make the assumption that these two elements are more important in the determination of distortion, but without underestimate the role of the other two elements (calcium, calcium-fibrous tissue). It is observed that the ratio of fat / fibrous tissue in states with less distortion is greater than the corresponding ratio in the largest distortion states. The results of Group 2, largely converge with those of Group 1. If these relationships are supported by an adequate statistical sample we could make the assumption, keeping always subject to statistical error, that an important factor for deformation is the ratio of fat / fibrous tissue. The greater this ratio is, the less the distortion. Another important observation is that fibrous tissue decreases, while the value of deformation increases. Thus we conclude that despite the ratio of fat / fibrous tissue, the absolute rate of fibrous tissue appears to be a very important factor, in the deformation of the wall of the coronary arteries.